Diari Oficial de la Generalitat Valenciana


Sumari del DOGV 6011, del 12-05-2009 (2009/5176)

DECRET 63/2009, de 8 de maig, del Consell, pel qual s'aprova el reglament del procediment de concessió de la Distinció de la Generalitat a víctimes d'actes terroristes o com a reconeixement per la lluita contra el terrorisme.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/05/08/63**

### Versions

 10/12/2009 - Actualitat  Text inicial: 13/05/2009 - 09/12/2009 

### Dades del document

Número de DOGV
:   6011

Data del DOGV
:   12-05-2009

Secció del DOGV
:   I. DISPOSICIONS GENERALS

Número del document
:   2009/5176


Data del document
:   08-05-2009

Organisme emissor
:   Conselleria de Governació

Tipus de document
:   Decret

Correcció d'errades

Anàlisi jurídica

 Descriptors 

:   * legislació
    * víctima civil
    * terrorisme
    * distinció honorífica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 10.12.2009**

**Decret 63/2009, de 8 de maig, del Consell, pel qual s'aprova el reglament del procediment de concessió de la Distinció de la Generalitat a víctimes d'actes terroristes o com a reconeixement per la lluita contra el terrorisme.**

**[(DOCV núm. 6011 de 12.05.2009)](http://www.docv.gva.es/datos/2009/05/12/pdf/2009_5176.pdf) Ref. 005229/2009**

El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat als ferits i segrestats en actes terroristes, a les Forces i Cossos de Seguretat de l'Estat i Policia Autonómica i Local, que s'hagen distingit en actuacions concretes en la lluita contra el terrorisme. Així mateix, aquesta distinció pot atorgar-se a les entitats, associacions i, si és el cas, persones que hagen realitzat notóries activitats dirigides a pal·liar situacions personals o col·lectives de les víctimes, i dels seus familiars més próxims.

En la Llei 1/2004, de 24 de maig, de la Generalitat, d'Ajuda a les Víctimes del Terrorisme, s'especifica, en l'article 22, que el Consell, prèvia valoració de les circumstàncies que concórreguen en cada cas, podrà concedir a les víctimes, així com a les institucions o entitats, que s'hagen distingit per la seua lluita i sacrifici contra el terrorisme, les distincions i honors previstes en el Decret 28/1986, de 10 de març, del Consell, modificat pel Decret 177/2003, de 12 de setembre, com a mostra de solidaritat i reconeixement de la societat valenciana i del seu govern.

Amb aquesta distinció es garanteix el fidel compliment de la voluntat de retre homenatge als qui, amb la seua lluita contra el terrorisme, amb el seu suport a les víctimes o amb el seu patiment personal, han contribuït a la defensa dels valors democràtics tot permetent una convivència en pau i llibertat.

En virtut de les competències conferides, a proposta del conseller de Governació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 8 de maig de 2009,

DECRETE

**Article únic. Aprovació del reglament**

S'aprova el reglament del procediment de concessió de la Distinció de la Generalitat, creada pel Decret 177/2003, de 12 de setembre, del Consell, i prevista en l'article 22 de la Llei 1/2004, de 24 de maig, de la Generalitat, d'Ajuda a les Víctimes del Terrorisme.

DISPOSICIONS FINALS

**Primera. Desplegament reglamentari**

Es faculta el conseller amb competències en matèria d'interior per a dictar totes les disposicions que siguen necessàries per al desplegament d'aquest decret.

**Segona. Entrada en vigor**

El present decret entrarà en vigor l'endemà de la publicació en el Diari Oficial de la Comunitat Valenciana.

València, 8 de maig de 2009

El president de la Generalitat,

FRANCISCO CAMPS ORTIZ

El conseller de Governació,

SERAFÍN CASTELLANO GÓMEZ

Reglament del procediment de concessió de la Distinció de la Generalitat a víctimes d'actes terroristes o com a reconeixement per la lluita contra el terrorisme

**Article 1. Objecte**

El present decret té com a objecte regular el procediment de concessió de la Distinció de la Generalitat a persones ferides o segrestades en actes terroristes i a persones físiques, entitats i institucions, com a reconeixement dels serveis prestats en la lluita contra el terrorisme o en el procés d'integració de les víctimes.

**Article 2. Persones o entitats distingides**

La Distinció de la Generalitat regulada en el present reglament podrà atorgar-se a:

1. Persones ferides o segrestades en actes terroristes.

2. Membres de les Forces i Cossos de Seguretat de l'Estat, Policia Autonómica i Local que hagen demostrat una important notorietat en la prevenció o la lluita contra el terrorisme, o en la defensa i protecció de les víctimes d'actes terroristes o dels seus familiars, mitjançant actuacions meritóries de caràcter singular que impliquen risc notori, solidaritat excepcional o que superen l'estricte compliment de les seues obligacions i deures.

3. Entitats, institucions i persones que hagen realitzat notóries activitats dirigides a pal·liar situacions personals o col·lectives de les víctimes d'actes terroristes o dels seus familiars.

4. Professionals que, en l'exercici de la seua activitat, hagen auxiliat les víctimes o els seus familiars en els moments immediatament posteriors a l'atemptat, realitzant actuacions meritóries de caràcter singular que impliquen risc notori, solidaritat excepcional o que superen l'estricte compliment de les seues obligacions i deures.

**Article 3. Requisits**

1. La Distinció de la Generalitat es podrà atorgar quan l'acte o els actes terroristes que en motiven la concessió hagen ocorregut a la Comunitat Valenciana o hagen afectat ciutadans que tinguen la condició política de valencians.

2. La Distinció de la Generalitat en cap cas no podrà atorgar-se a les persones, entitats i institucions que en la seua trajectória hagen mostrat comportaments que no respecten els valors de la Constitució Espanyola o de l'Estatut d'Autonomia de la Comunitat Valenciana, o que siguen contraris als drets humans reconeguts en els tractats internacionals.

**Article 4. Caràcter de la distinció**

La distinció tindrà caràcter personal, intransferible i vitalici, sense que comporte cap compensació económica per part de la Generalitat.

**Article 5. Sol·licitud de la distinció**

1. Els expedients de concessió s'iniciaran a sol·licitud dels propis interessats o a proposta d'administracions públiques, institucions, entitats o corporacions de la Comunitat Valenciana. La sol·licitud, segons model normalitzat disponible al Prop, i que figura com a annex d'aquest decret, serà dirigida al conseller competent en matèria d'interior.

2. La sol·licitud es presentarà en el registre general de la conselleria competent en matèria d'interior o en qualsevol dels mitjans establits en l'article 38 de la Llei de Règim Jurídic de les Administracions Públiques i del Procediment Administratiu Comú.

**Article 6. Competència**

1. Correspon a la direcció general competent en matèria d'interior la tramitació dels procediments.

2. El conseller competent en matèria d'interior elevarà proposta de concessió al Consell que, d'acord amb el que disposa l'article 22 de la Llei 1/2004, de 24 de maig, de la Generalitat, d'Ajuda a les Víctimes del Terrorisme, concedirà les distincions.

**Article 7. Procediment de concessió**

1. L'órgan instructor realitzarà d'ofici les actuacions que estime pertinents per a la comprovació dels fets o dades al·legades, i podrà sol·licitar-ne documentació complementària.

2. Quan falte un dada o document preceptiu, es requerirà l'interessat perquè esmene l'omissió en el termini de deu dies, podent tenir-lo per desistit si així no ho fera, de conformitat amb el que preveu l'article 71 de la Llei de Règim Jurídic de les Administracions Públiques i del Procediment Administratiu Comú.

3. L'órgan instructor podrà sol·licitar a les autoritats policials, al Ministeri Fiscal, als órgans jurisdiccionals o de qualsevol administració, la informació que precise per a substanciar de forma adequada el procediment.

4. L'órgan instructor podrà proposar directament que es resolga la inadmissió a tràmit de les sol·licituds de distinció que manquen manifestament de fonament per no estar comprès el supósit entre els establits en el present reglament.

5. Finalitzada la instrucció del procediment, la direcció general competent en matèria d'interior formularà proposta que, a través del conseller competent en matèria d'interior, serà elevada per a la seua aprovació pel Consell.

6. La concessió d'aquesta distinció es farà per decret del Consell.

**Article 8. Periodicitat i publicitat**

1. Les distincions es concediran anualment.

2. A fi de donar la màxima solemnitat i publicitat a la seua concessió, les distincions seran entregades en acte públic.

3. La concessió de les distincions serà publicada en el Diari Oficial de la Comunitat Valenciana.

**Article 9. Registre de les distincions**

1. La direcció general o órgan directiu competent en la matèria portarà un registre on figuren data de l'entrega, nom, cognoms i Document Nacional d'Identitat del guardonat, i en cas d'haver-li correspost la distinció a una entitat o institució, nom d'aquesta i Codi d'Identificació Fiscal. Així mateix, s'inclourà l'expedient administratiu que va motivar la concessió de la distinció. En tot cas, s'adoptaran les mesures que resulten necessàries per a assegurar la confidencialitat, seguretat i integritat dels dades que es troben en poder del registre, de conformitat amb el que preveu la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1.720/2007, de 21 de desembre, pel qual es va aprovar el reglament que la desplega.

2. S'acreditarà l'atorgament d'aquesta distinció amb la seua corresponent inscripció en el Llibre Registre d'Honors i Distincions de la Generalitat. ****[1]****

**Article 10. Ús de la distinció**

1. La distinció es podrà usar quan s'haja obtingut l'oportú títol de concessió, d'acord amb el que preveu l'article anterior.

2. Els titulars de la distinció podran fer-ne constar la possessió en els seus respectius impresos i documents.

**Article 11. Prohibició d'ús o revocació de la distinció**

Quan la persona física o jurídica distingida mostre comportaments contraris als valors de la Constitució Espanyola o de l'Estatut d'Autonomia de la Comunitat Valenciana o als drets humans reconeguts en els tractats internacionals, l'autoritat que la va concedir podrà acordar-ne, prèvia instrucció del corresponent expedient, amb audiència de l'interessat, la prohibició de l'ús de la distinció, així com la revocació.

ANNEX

**[Veure sol·licitud (pdf)](http://www.docv.gva.es/fileadmin/user_upload/docvpub/rlgv/2009/D_2009_063_imagen_01.pdf)**

---

****[1]****Redacció que en fa la **[Correcció d'errades](http://www.docv.gva.es/index.php?id=26&sig=013782/2009&tl=decret%2063/2009&url_lista=%26TEXTO_LIBRE%3Ddecret%252063/2009%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DCorrecci%25F3%2520d%2527%2527errades)** publicada en el DOCV núm. 6161 de 09.12.2009.


Còpia Permalink ELI